गोदान दिल्ली , 19 अक्ट'बर : आथिखालनि करना भाइरासनि थासारियाव देहाखौ गोख्रोङै लाखिनाया गोनांथार । जर'खाफोरनि बुंनाय बादिब्ला इम्युनिति सिस्टेमआ लोरबां जायोब्ला करना इनफेक्सननि जेंनाया गिख्रंथावसिन जायो । इम्युनीति सिस्टेमखौ गोख्रों लाखिनो थाखाय गाइखेरआव हाल्दै होना लोंनो सुबुरुन होयो । हाल्दैयाव मुलिनि गुन थायो , जाय माखासे बेरामफोराव मुलाम्फा गोनां । सरासन्स्रायै हाल्दैखौ गुन्दै खालामना बाहायनाय जायो । नाथाय हाल्दै गोथांआ देहानि थाखाय गोबां मुलाम्फा गोनां । डायबिटिस गोनांफोरा हाल्दै गोथांखौ नेमखान्थि बादियै जायोब्ला मुलाम्फा गोनां । हाल्दैयाव करक्युमिन मोन्नाय जायो , जाय डायबिटिसखौ कन्ट्रल खालामनायाव हेफाजाब होयो । बेयो ग्लाइसिमियाखौ खम खालामो । डायबिटिसनि बेरामफोरा सानफ्रोमबो नास्तायाव गायखेरजों हाल्दै गोथां गलायना लोनांगौ । हाल्दै गोथांआ देहानि लेरथायखौबो बाङाइ खालामो । जर'खाफोरनि बुंनाय बादिब्ला करक्युमिननिफ्राय उफ्रा फेट एबा मेजेम ओंखारो । बिब्दियाव हाल्दै गोथांखौ जानायनि हुदा खालामोब्ला बेखौ सामलायना लाखिनो हायो । नोजोर होनो गोनांदि , देहानि बिथिङाव डाक्टार एबा हेल्थ रोंगौसारफोरनि सुबुरुन लानाया गोनांथार । 
डायबिटिस बेरामिफोरनि थाखाय हाल्दै गोथांआ गुन गोनां